Meclîsê Şingalî yê Teberê Welatî (MŞD) serrgêra 6. ya Fermanê 3ê Tebaxe de seba newe ra awankerdişê Şingalî kampanyayêke daye destpêkerdene.
MŞDyî derheqê babete de eşkerayîyêke daye û seba awankerdişê Êzidxanî venga her kesî da ke paştî bidê kampanya. MŞDyî vistî vîrî ke Fermanî ra dima xeylêk welatan seba Şingalî sozî dayî la sozê xo nêardî ca.
MŞDyî bale ante ronayîşê YBŞ û YJŞyî zî û îfade kerd ke êzidîyî ewro wayîrê tay destkewteyan ê û hînî eşkenê vajê ke ê estê.
Eşkerayîya MŞDyî wina dewam kena: ''Ma veng danê ke ma bi qerardarî wayîrê ê kesanê ke agêrayî Şingalî do vejîyê û Şingal do newe ra awan bikerê. Ganî şarê ma seba hewcedarîya awe, ceyran û keyeyan hetkarîye bikero. Ma venga her kesî danê ke tewrê kamnpanyaya ma bibo. Ma venga roşnvîr, demokrat, akademîsyen, sûryan, elewî û welatperweran danê ke seba awankerdişê Êzidxanî paştî bidê ma û tewrê kampanya bibê.''
MŞDyî seba kampanya nê hesabê hetkarîye pare kerdî:
Post Bank
Konto Nummer: 905236468
Bankleitzahl: 44010046
Verwendungszweck: ''SPENDE FÜR WIEDERAUFBAU SENGAL“
